Dona'm les entitats que apareixen en aquest text:
Marie Celine Isabela Dutton, coneguda com a Bella Dutton o Isabela Dutton de Pons (Los Cayos, Haití, 2 de desembre de 1899 - Laren, Holanda Septentrional, 22 de maig de 1982) va ser una tennista de nacionalitat britànica nascuda a Haití i instal·lada amb la seva família a Barcelona, pionera del tennis femení català i cinc vegades campiona d'Espanya (1926, 1928, 1931, 1932, 1933). Pertanyent al Reial Club de Tennis Barcelona, aleshores Lawn Tennis Club del Turó, estigué activa com a jugadora en els anys 20 i 30. Va ser també una de les primeres dones esportistes a Espanya a implantar els pantalons curts per jugar a tennis a principi dels anys 30. Filla d'Ernst Louis Dutton i Thérèse Gerdes, va néixer a Los Cayos, Haití, el 2 de desembre de 1899. Amb pocs anys es va traslladar amb la seva família primer a Suïssa i més tard a Barcelona. Parlava francès com a primera llengua, anglès i espanyol. En el seu moment va tenir molts seguidors formant part de l'elit dels circuits de tennis. Era amiga dels anomenats Les Quatre Mousquetaires: Borotra, Cochet, Brugnon i Lacoste. Va començar a practicar el tennis a principis de la dècada de 1920. Tenia unes altres dues germanes també tennistes: Monna i Germaine Dutton. Al 1924 la Federació regional va publicar la classificació oficial de tennis de Catalunya i l'ordre en la primera categoria en la qual Bella ocupava el cinquè lloc després de María Luisa Marnet, Isabel Fonrodona, Rosa Torras i J. de Vizcaya. Dos anys després, el 1926, va guanyar el seu primer campionat d'Espanya en categoria individual vencent en un ajustat partit a Carola Fabra per 6/8, 6/1, 6/1. Va revalidar el títol unes altres quatre vegades: el 1928, vencent Mari Cruz López Lerena per 6/3 i 6/1, i els anys 1931, 1932, 1933. També va ser dues vegades campiona d'Espanya en dobles amb Rosa Torras (1931) i amb Mari Cruz López Lerena (1932), amb la qual també va aconseguir tres subcampionats (1928, 1933, 1934). El 1933 Bella Duton va participar i va guanyar el campionat internacional del Club de Puerta de Hierro a Madrid, en què van participar reconegudes tennistes d'altres països, entre les quals l'alemanya Stein. Va aconseguir aquesta victòria una setmana abans de revalidar per última vegada el seu títol nacional.
Marie Celine Isabela Dutton : esportista, Bella Dutton : esportista, Isabela Dutton de Pons : persona, Los Cayos : Entitat_Geopolítica, Haití : Entitat_Geopolítica, Laren : Entitat_Geopolítica, Holanda Septentrional : Entitat_Geopolítica, Barcelona : Entitat_Geopolítica, Espanya : Entitat_Geopolítica, Reial Club de Tennis Barcelona : equip_esportiu, Lawn Tennis Club del Turó : equip_esportiu, Ernst Louis Dutton : persona, Thérèse Gerdes : persona, Suïssa : Entitat_Geopolítica, Les Quatre Mousquetaires : equip_esportiu, Borotra : esportista, Cochet : esportista, Brugnon : esportista, Lacoste : esportista, Monna : persona, Catalunya : Entitat_Geopolítica, Bella : esportista, María Luisa Marnet : esportista, Isabel Fonrodona : esportista, Rosa Torras : esportista, J. de Vizcaya : esportista, Carola Fabra : esportista, Mari Cruz López Lerena : esportista, Bella Duton : esportista, Club de Puerta de Hierro : equip_esportiu, Madrid : Entitat_Geopolítica, Stein : esportista